በትግራይ ክልል ጊዜያዊ አስተዳደር የመመስረትና መልሶ የማደራጀት ሥራዎች እየተከናወኑ መሆኑ ተገለጸ
ኢያሱ
መሰለመቀሌ፡-
በትግራይ ክልል ህግን የማስከበር ሶስተኛው ምእራፍ ከተጠናቀቀ በኋላ ጊዜያዊ አስተዳደር የመመስረትና መልሶ የማደራጀት ሥራዎች እየተሰሩ መሆኑ ተገለጸ።የትግራይ
ብሄራዊ ክልል ጊዜያዊ አስተዳደር ዋና ሥራ አስፈጻሚ ዶክተር ሙሉ ነጋ እንደገለጹት ፣ ህግን የማስከበር እርምጃውን በጥንቃቄ በማከናወን ወደ ቀጣዩ ምእራፍ መሸጋገር ተችሏል። ጊዜያዊ አስተዳደር የመመስረትና መልሶ የማደራጀት ሥራ መጀመሩን በመግለጽም በሽሬ ፣ እና በአክሱም የተለያዩ ቀበሌዎችንና ወረዳ አስተዳደሮችን መልሶ የማደራጀት ሥራ መሰራቱን ገልጸዋል።ለጊዜያዊ
አስተዳደሩ የተመረጡ ሥራ አስፈጻሚዎች ሥራ መጀመራቸውን ያስታወቁት ዶክተር ሙሉ ፣ በመቀሌ ከተማ ህዝቡ ወደ መደበኛው ሥራው እንዲመለስ፣ የመንግሥት ተቋማት ሥራቸውን እንዲያከናውኑና የንግድ ተቋማትም ሥራቸውን እንዲጀምሩ የማድረግ ሥራ እየተሰራ መሆኑን አመልክተዋል።ወጣቶች
ተደራጅተው ከመከላከያ ጎን እንዲቆሙ የልዩ ኃይልና የሚሊሻ አባላት እጃቸውን በሰላማዊ መንገድ እንዲሰጡም እየተሰራ መሆኑን የገለጹ ትዶክተር ሙሉ፣የሀገር ሽማግሌዎችና የአካባቢው ነዋሪዎች የመንግሥትን እገዛ ሲጠባበቁ እንደነበር ጠቁመዋል።በከተሞች
አልፎ አልፎ የሚታየውን ዘረፋ ለማስቆም ከጸጥታ ኃይሉ ጋር እየተሰራ ነው ፤ በጸጥታ ስጋት ምክንያት ከመኖሪያ አካባቢያቸው ሸሽተው የሄዱ ሰዎችን ወደ ነበሩበት የመመለስ እና የማረጋጋት ሥራ ቅድሚያ የሚሰጠው ጉዳዩ እንደሆነ ገልጸዋል።መከላከያ
ሰራዊት መቀሌንና ሌሎች ከተሞችን የተቆጣጠረ በመሆኑ ህብረተሰቡ ያለምንም ስጋት ወደሚኖርበት አካባቢ በመምጣት ሰላማዊ ኑሮውን እንዲኖር ምቹ ሁኔታዎች እየተፈጠሩ መሆኑን አመልክተዋል።የህግ
ማስከበሩ ሥራ ለትግራይ ህዝብ ከፍተኛ ጥቅም ይዞ የሚመጣ እንደሆነ የገለጹት ዶክተር ሙሉ ፣ህዝቡ ከነበረበት ጫና ወጥቶ በነጻነት እንዲንቀሳቀስ ያስችለዋል ብለዋል።የክልሉን
የካቢኔ አባላት የማዋቀር ሥራ እንደሚሰራና እንደ ባንክ ፣ቴሎኮም፣ መብራት የመሳሰሉት አገልግሎት ሰጪ ቋማትን ከፌዴራል መንግሥት ጋር በመተባበር የማስጀመሩ ሥራ ትኩረት ተሰጥጦታል ብለዋል።የሥራ
እንቅስቃሴ ከመቋረጡ ጋር ተያይዞ የምግብ እጥረት ሊፈጠር ስለሚችል እርዳታዎችን የማስተባበር ሥራዎች እንደሚከናወኑ አስታውቀዋል።አዲስ
ዘመን ህዳር 28/2013  ዓ.ም 